O‘zbekiston rassomlarining asarlari Moskvada taqdim etildi

Moskvadagi Markaziy rassomlar uyida “MRU—2014. Zamonlar aloqasi” xalqaro san’at saloni bo‘lib o‘tdi. 17-marotaba o‘tkazilgan salonda MDH va Boltiqbo‘yi mamlakatlari, shuningdek, O‘zbekiston rassomlarining ekspozitsiyalari taqdim etildi. Bu haqda “Jahon” axborot agentligi xabar berdi.

Tadbir Rossiya Federatsiyasi tashqi ishlar va madaniyat vazirliklari hamkorligida Xalqaro rassomlar uyushmasi konfederatsiyasi, Rossiya rassomlar akademiyasi va Moskva hukumati madaniyat departamenti hamkorligida tashkil qilindi.
Salonda jami 21 ekspozitsiya, 28 loyiha, 22 shaxsiy kolleksiya, galereya, 120 dan ziyod shaxsiy mualliflik asarlari namoyish etildi.
O‘zbekiston rassomlar ijodiy birlashmasi ekspozitsiyasini mohir, yosh rassomlar va grafiklar ishlari tashkil qildi.